+-----------------------------------------------------------------------+
| 4. การวิจัยและพัฒนาผลิตภัณฑ์                                                |
+-----------------------------------------------------------------------+

ในปีหนึ่ง ๆ บริษัทใช้งบประมาณเกี่ยวกับ R & D เป็นจำนวนมาก ทั้งการเก็บข้อมูล การวิจัย
และการออกแบบนวัตกรรมใหม่ ๆ ด้วยทีมงานออกแบบกว่า 40 คน ที่ทำงานแบบทีมเวอร์ค
ภายใต้การออกแบบที่เน้นประสบการณ์และความรู้สึก (Experience & Emotional)
เพื่อให้การออกแบบสินค้าโดนใจผู้บริโภคมากที่สุด เพราะผลิตภัณฑ์เฟอร์นิเจอร์ของบริษัท
ไม่ว่าจะเป็นเฟอร์นิเจอร์สำนักงาน ที่ไม่เป็นเพียงโต๊ะ เก้าอี้ทำงานเท่านั้น
แต่ต้องสร้างบรรยากาศและประสิทธิภาพในการทำงานด้วย เฟอร์นิเจอร์ครัว
ก็ไม่ใช่เป็นเพียงแค่สินค้าเพื่อการทำอาหารเพียงอย่างเดียว แต่ต้องให้ความสุขและความรู้สึกดีๆ
ในการทำอาหารได้ รวมทั้งเพื่อการตกแต่งบ้านให้สวยงามน่าอยู่ด้วย เป็นต้น

ปี 2549 ศูนย์พัฒนาผลิตภัณฑ์สามารถดำเนินงานให้บรรลุผลสำเร็จตามแผนงานที่วางไว้ในหลายๆ
ด้านดังนี้

เฟอร์นิเจอร์สำนักงาน ได้วางแผนพัฒนาผลิตภัณฑ์ที่เป็นตัวทำตลาดต่อเนื่องจากปีที่ผ่านมา
โดยพัฒนาระบบ Post & Beam ซึ่งเป็น Trend Setter ที่มีลักษณะการใช้งานที่ครอบคลุมระบบ
partition แบบเดิม รวมทั้งระบบ Privacy Screen และระบบ Free Wall
เข้ามาเป็นหนึ่งเดียว ซึ่งเป็นความก้าวหน้าที่ต่อยอดจากการพัฒนากลุ่มโต๊ะ NEON
ให้สามารถใช้งานร่วมกันในพื้นที่สำนักงานได้อย่างสมบูรณ์แบบมากขึ้น ทำให้ Modernform
Workplace เป็นแบรนด์ที่นำตลาดอย่างโดดเด่น ส่วนกลุ่มสินค้า Soho
ก็ได้มีการพัฒนาสินค้าเมื่อช่วงต้นปี เพื่อช่วยส่งเสริมยอดขาย
และสามารถสะท้อนผลที่ชัดเจนให้กับยอดขายของ Soho ได้ตลอดทั้งปี

เฟอร์นิเจอร์บ้าน ได้พัฒนาผลิตภัณฑ์สำหรับแบรนด์ Life
ให้สามารถดึงกลุ่มลูกค้าที่มีแนวการตกแต่งหลากหลายรูปแบบให้เข้ามาในแบรนด์ Life มากขึ้น
ในขณะที่แบรนด์ของ Exclusive Living ก็ออกผลิตภัณฑ์นำตลาดภายใต้ชื่อ Agalico
ซึ่งเป็นรูปแบบที่เน้นไปที่ระบบ walk-in closet & built-in closet ซึ่งใหม่ทั้งรูปแบบ,ระบบ
และประโยชน์ใช้สอย ส่งผลให้มีสัดส่วนการครองตลาดมากขึ้น

สำหรับเฟอร์นิเจอร์ครัว Modernform Kitchen ได้พัฒนาและออกผลิตภัณฑ์ใหม่ในกลุ่ม luxury
เพื่อเป็นการตอกย้ำภาพลักษณ์ความเป็นผู้นำชุดครัวที่ผลิตภายในประเทศของ Modernform
Kitchen

ในปี 2549 ศูนย์พัฒนาผลิตภัณฑ์ ยังได้เริ่มโครงการมาตรฐานผลิตภัณฑ์ “ Modernform standard
“ ขึ้นเพื่อวางมาตรฐานความแข็งแรงของเฟอร์นิเจอร์สำนักงานให้เทียบเคียงกับมาตรฐานโลก
โดยมีห้องทดสอบมาตรฐานที่ผ่านการทดสอบจาก สมอ. และได้เริ่มทดสอบเก้าอี้สำนักงานตามเกณฑ์
Ansi Bifma เมื่อกลางปีเพื่อให้เกิดความมั่นใจต่อผู้บริโภคมากขึ้น

นอกจากนี้ ยังได้จัดกิจกรรมร่วมกับสถาบันการศึกษา
เพื่อสนับสนุนนิสิตนักศึกษาที่สนใจงานด้านออกแบบผลิตภัณฑ์เฟอร์นิเจอร์ให้มีการเรียนรู้และประสบการณ์
โดยได้จัดกิจกรรรม 2 โครงการได้แก่ โครงการ Modernform Design Camp Academy
ซึ่งเป็นโครงการที่สนับสนุนนักศึกษาฝึกงานให้ได้รับความรู้ และประสบการณ์จริงในช่วงปิดภาคศึกษา
และโครงการ Modernform Design Contest 10^(th)
ซึ่งเป็นโครงการประกวดการออกแบบเฟอร์นิเจอร์ของนักศึกษา ซึ่งได้ดำเนินการต่อเนื่องเป็นปีที่ 10
แล้ว

สำหรับปี 2550 ไม่เพียงแต่การพัฒนากลุ่มผลิตภัณฑ์ของแบรนด์ต่างๆ
เพื่อความเป็นผู้นำทางด้านการออกแบบแล้ว
ศูนย์พัฒนาผลิตภัณฑ์ยังจะให้ความสำคัญกับยอดจำหน่ายของผลิตภัณฑ์ด้วย
ทั้งนี้เพื่อให้ผลิตภัณฑ์ที่ออกใหม่ทุกแบรนด์นำไปสู่การบรรลุเป้าหมายของทุกหน่วยงานและองค์กร
ในส่วนของกิจกรรมเพื่อพัฒนาระบบการศึกษาด้านการออกแบบซึ่งได้ประสบความสำเร็จอย่างดีในปีที่ผ่านมา
ก็จะดำเนินการต่อเนื่องเพื่อเสริมรากฐานให้นักศึกษา
และสร้างบุคลากรในอนาคตให้กับบริษัทและสังคมต่อไป